CELEX: 62022CN0218
Language: lv
Date: 2022-03-24 00:00:00
Title: Lieta C-218/22: Lūgums sniegt prejudiciālu nolēmumu, ko 2022. gada 24. martā iesniedza Tribunale di Lecce (Itālija) – BU/Comune di Copertino

20.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 237/36
            
         
      Lūgums sniegt prejudiciālu nolēmumu, ko 2022. gada 24. martā iesniedza Tribunale di Lecce (Itālija) – BU/Comune di Copertino
      
      (Lieta C-218/22)
      (2022/C 237/46)
      Tiesvedības valoda – itāļu
      
         Iesniedzējtiesa
      
      
         Tribunale di Lecce
      
      
         Pamatlietas puses
      
      
         Prasītājs: BU
      
         Atbildētāja: Comune di Copertino
      
      
         Prejudiciālie jautājumi
      
      
                  1)
               
               
                  [Vai] Eiropas Parlamenta un Padomes Direktīvas 2003/88/EK (2003. gada 4. novembris) par konkrētiem darba laika organizēšanas aspektiem (1) 7. pants un Eiropas Savienības Pamattiesību hartas 31. panta 2. punkts ir jāinterpretē tādējādi, ka tie nepieļauj tādu valsts tiesisko regulējumu kā pamatlietā aplūkotais (proti, decreto-legge 6 luglio 2012, n. 95 – Disposizioni urgenti per la revisione della spesa pubblica con invarianza dei servizi ai cittadini nonché misure di rafforzamento patrimoniale delle imprese del settore bancario [2012. gada 6. jūlija Dekrētlikums Nr. 95 par steidzamiem noteikumiem valsts izdevumu pārskatīšanai, neskarot iedzīvotājiem sniegtos pakalpojumus, kā arī banku sektora uzņēmumu pašu kapitāla nostiprināšanas pasākumiem], kas ar 2012. gada 7. augusta Likuma Nr. 135 1. panta 1. punktu pārveidots likumā] 5. panta 8. punkts), kas valsts sektora izdevumu ierobežošanas, kā arī publiskā sektora kā darba devēja organizatoriskajām vajadzībām paredz aizliegumu atlīdzināt naudā atvaļinājumu gadījumā, ja civildienestā nodarbinātais darba ņēmējs nodarbinātības attiecības izbeidz pēc paša vēlēšanās?
                  un turklāt
               
            
                  2)
               
               
                  Vai – ja uz iepriekšējo jautājumu ir atbildams apstiprinoši – Eiropas Parlamenta un Padomes Direktīvas 2003/88/EK (2003. gada 4. novembris) par konkrētiem darba laika organizēšanas aspektiem 7. pants un Eiropas Savienības Pamattiesību hartas 31. panta 2. punkts ir jāinterpretē tādējādi, ka civildienesta ierēdnim ir jāpierāda, ka nodarbinātības attiecību laikā viņam nebija iespējams izmantot atvaļinājumu?
               
            
         (1)  OV 2003, L 299, 9. lpp.